**Versenyleírás**

**A Tolna Megyei Kereskedelmi és Iparkamara videó pályázatot hirdet.**

***’Selfie bot még jól jöhet!’***

**JBL hangszórót,** **okos órát** és **drónt** nyerhettek, ha beadtok egy

* mobilos videót, de nem akármilyet ám…
* hanem valami #hiányszakmátbemutatósat

A szakmák listáját a [www.tmkik.hu](http://www.tmkik.hu) honlapon találjátok meg. Válassz belőlük egyet, és a haverokkal (1-3 fő) forgassatok egy kis filmet! Az ötleteteket max. 2 és fél percben mutassátok be!

Ahhoz, hogy a versenyen részt vehess, a mellékelt nevezési lapot is ki kell töltened, majd visszajuttatnod a [videopalyazat@tmkik.hu](mailto:videopalyazat@tmkik.hu) email-címre.

Ha ez megvan, az már fél siker! Utána…

Készítsetek egy YouTube profilt, és az elkészült ’Spielberg alkotást’ oda töltsétek fel! A filmetek linkjét küldjétek el a [videopalyazat@tmkik.hu](mailto:videopalyazat@tmkik.hu) email-címre **2018.04.15**-éig.

A beérkezett videókat szakmai zsűri fogja értékelni Kindl Gábor vezetésével, aki egyébként a méltán híres Obsitos című filmet is rendezte.

A leginkább ötletes videókat fogjuk díjazni.

Két kategóriában nyerhettek:

* A szakmai zsűri által legjobbnak választott alkotást, ill.
* a facebook közönségszavazói által legjobbnak tartott filmet

fogjuk értékelni.

Eredményhirdetés a kamaránk rendezvénytermében lesz **2018.05.15**. –én.

**Sok sikert a forgatáshoz!**